b'\n_START_ARTICLE_\nLynetteholmen\n_START_SECTION_\nPr\xc3\xa6sentation\n_START_PARAGRAPH_\nProjektet blev fremlagt af statsminister Lars L\xc3\xb8kke Rasmussen, transport-, bygnings- og boligminister Ole Birk Olesen, erhvervsminister Rasmus Jarlov og K\xc3\xb8benhavns overborgmester Frank Jensen p\xc3\xa5 et pressem\xc3\xb8de i Statsministeriet den 5. oktober 2018.\n_START_SECTION_\nAnl\xc3\xa6g\n_START_PARAGRAPH_\nDer skal v\xc3\xa6re plads til 35.000 beboere og p\xc3\xa5 l\xc3\xa6ngere sigt lige s\xc3\xa5 mange arbejdspladser, og \xc3\xb8en skal ogs\xc3\xa5 sikre K\xc3\xb8benhavn mod stigende vandstand._NEWLINE_Lynetteholmen skal bygges fra jord, der er i overskud fra andre projekter. Byggeriet er planlagt til at kunne p\xc3\xa5begyndes fra omkring \xc3\xa5r 2035. Bydelen vil v\xc3\xa6re fuldt udbygget omkring \xc3\xa5r 2070.\n_START_SECTION_\nNy infrastruktur\n_START_PARAGRAPH_\nI forbindelse med bygningen skal der etableres en \xc3\xb8stlig ringvej fra Nordhavnen til motorvejen p\xc3\xa5 Amager samt en metrobetjening af omr\xc3\xa5det. Forunders\xc3\xb8gelsen af ringvejen er pr. 2018 i gang.'